**Министерство на земеделието И ХРАНИТЕ**

Проект

### Наредба за изменение на Наредба № 12 от 2023 г. за условията и реда за употреба на продукти за растителна защита (обн., ДВ, бр. 74 от 2023г.; изм., бр. 55 от 2024 г.)

**§ 1.** В чл. 7, т. 1, буква „а“, думите „50 м“ се заменят с „30 м“.

**§ 2.** В чл. 9, ал. 3, т. 1 се изменя така:

„1. 100 м от административни и жилищни сгради, с изключение на тези, които се намират в стопанския двор на земеделското стопанство, регистрирани животновъдни обекти, в т.ч. и пчелини, предприятия за производство на фураж и храни за животни, складове за съхранение на фураж и на растения и растителни продукти;“.

**§ 3**. В чл. 22, ал. 2, т. 1 се изменя така:

„1. да бъдат изградени на отстояние не по-малко от 500 м от жилищни сгради, а в случаите когато те са разположени на територията на стопанския двор на земеделското стопанство, на не по-малко от 100 м;“.

**§ 4.** В чл. 23, ал. 1 думите „участват в“, се заменят с „извършват“.

**§ 5.** В заключителните разпоредби в § 7 думите „1 юли 2025 г.“ се заменят с „1 януари 2026 г.“

**Д-Р ГЕОРГИ ТАХОВ**

*Министър на земеделието и храните*